                                                         	OBR-1


PODATKI O PONUDNIKU


	Naziv ponudnika
	

	Naslov in sedež ponudnika
	

	Zakoniti zastopnik
	

	Lastništvo ponudnika (imensko)
	

	Kontaktna oseba
	

	Telefon kontaktne osebe
	

	E-pošta kontaktne osebe
	

	Transakcijski račun ponudnika
	

	Matična številka podjetja
	

	ID številka za DDV
	

	Davčni zavezanec (DA/NE)
	

	Število zaposlenih
	








V _____________, dne __________
________________________
(žig in podpis ponudnika)











            	

OBR-2


IZJAVA PONUDNIKA - Verodostojnost



Ponudnik …………………………………………………………………………….. s sedežem ……………………………………, ki ga zastopa …………………………………………………… pod materialno in kazensko odgovornostjo izjavlja:

· da se z razpisno dokumentacijo št EN 2/26 in vzorcem pogodbe v celoti strinja; 
· da je registriran za dejavnost, ki ustreza predmetu razpisa; 
· da prevzema odgovornost za resničnost vseh podatkov v ponudbeni dokumentaciji in za verodostojnost kopij dokumentov z vsemi možnimi posledicami; 
· da je pregledal razpisno in tehnično dokumentacijo in je sposoben izvesti celoten obseg razpisanih del; 
· da ima proste kapacitete za izvedbo razpisanih del v predvidenem času izvajanja; 
· da je sposoben celoten obseg del dokončati v predvidenem roku; 
· da se zavezuje, da bo, če bo potrebno, za pravočasno dokončanje del do predvidenega roka, vključil v delovni proces dodatne delavce ter dela izvajali neprekinjeno; 
· da prevzema vse posledice iz predmetnega razpisa.


V _____________, dne __________

________________________
(žig in podpis ponudnika)
	


OBR-3


IZJAVA PONUDNIKA – ZJN-3

Ponudnik …………………………………………………………………………….. s sedežem ……………………………………, ki ga zastopa …………………………………………………… pod materialno in kazensko odgovornostjo izjavlja, da:

• ponudniku ali osebi, ki je članica upravnega, vodstvenega ali nadzornega organa ponudnika ali ki ima pooblastila za njegovo zastopanje ali odločanje ali nadzor v njem, ni bila izrečena pravnomočna sodba, ki ima elemente kaznivih dejanj, naštetih v prvem odstavku 75. člena ZJN-3.
• ponudnik izpolnjuje obvezne dajatve in druge denarne nedavčne obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, oziroma na dan oddaje ponudbe ali prijave nima neplačanih zapadlih teh obveznosti v vrednosti 50 EUR ali več. Ponudnik ima na dan oddaje ponudbe ali prijave predložene vse obračune davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.
• ponudnik na dan, ko poteče rok za oddajo ponudb ali prijav, ni izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.
• pri ponudniku v zadnjih treh letih pred potekom roka za oddajo ponudb ali prijav, pristojni organ Republike Slovenije ali druge države članice ali tretje države ni ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.
• nad ponudnikom ni začet postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, in njegova sredstva ali poslovanje ne upravlja upravitelj ali sodišče, ter njegove poslovne dejavnosti niso začasno ustavljene, prav tako, v skladu s predpisi druge države, nad njim ni začet postopek oziroma ni nastal položaj z enakimi pravnimi posledicami.
• ima število dni blokad transakcijskih računov v preteklih 6 mesecih enako 0.
• sprejema vse pogoje in ostale zahteve iz razpisne dokumentacije za izvedbo predmetnega javnega naročila;
• so podatki, ki so podani v ponudbi resnični in da fotokopije priloženih listin ustrezajo originalu.


V _____________, dne __________
________________________
(žig in podpis ponudnika)



OBR-4
PONUDNIK: ........................................................

PONUDBENI PREDRAČUN štev.: ____________

za nalogo: 	»Izdelava in implementacija nadgradnje aplikacije za prijavo na javne razpise Fundacije za šport in vrednotenje vlog z vključenim vzdrževanjem EN 2/2026«

Cena .............................................................. EUR
Davek 22 % ................................................... EUR
Skupaj ........................................................... EUR

	
	Naloga
	Cena brez
DDV
	Cena z DDV

	1.
	Izdelava in implementacija nadgradnje aplikacije
	
	

	2.
	Vzdrževanje nadgradnje aplikacije v času trajanja pogodbe
	
	

	
	Skupaj
	
	

	
	
	
	

	3.
	Obdobje brezplačnega garancijskega vzdrževanja nadgradnje aplikacije
	



Ponudnik potrjujem:
- Da so cene v EUR;
- Da so cene fiksne celoten čas trajanja pogodbe ter zajemajo vse stroške in dajatve.


V _____________, dne __________
________________________
(žig in podpis ponudnika)

OBR-5


IZJAVA PONUDNIKA - Poslovanje



Ponudnik …………………………………………………………………………….. s sedežem ……………………………………, ki ga zastopa …………………………………………………… pod materialno in kazensko odgovornostjo izjavlja:

· da v zadnjem trimesečju pred oddajo te ponudbe posluje pozitivno;
· da v tem in preteklem letu ni imel blokiranega nobenega transakcijskega računa; 
· da pravočasno poravnava svoje zapadle obveznosti do svojih dobaviteljev, podizvajalcev in kooperantov;
· da pravočasno izpolnjuje svoje davčne in ostale obveznosti.


V _____________, dne __________

________________________
(žig in podpis ponudnika)



*  Izjavi je potrebno priložiti Letno poročilo za preteklo leto	


OBR-6


ORGANIZIRANOST PONUDNIKA


Ponudnik …………………………………………………………………………….. 


A. IZKUŠNJE OSEBE, KI JE V PONUDBI PREDVIDENA KOT VODJA PROJEKTA

	Ime in priimek
	Izkušnje

	
	



B. IZKUŠNJE OSEBE, KI BO PRI IZVEDBI NALOGE KLJUČNO POKRIVALA NJEN
STROKOVNI DEL

	[bookmark: _Hlk144215365]Ime in priimek
	Izkušnje

	
	



C. SPISEK VSEH DELAVCEV, KI BODO IZVAJALI NALOGO (IZVAJALEC, PODIZVAJALEC)

	Zap. št.
	Ime in priimek,
vrsta in stopnja
izobrazbe
	Vloga delavca na nalogi,
za katero se oddaja
ponudba
	Planirano
število ur


	
	
	
	

	
	
	
	

	
	
	
	







V _____________, dne __________
________________________
(žig in podpis ponudnika)


OBR-7


REFERENCE PONUDNIKA


Ponudnik …………………………………………………………………………….. 



REFERENCE PONUDNIKA

	Zap. št.
	Naslov naloge
	Naročnik
	Datum izvedbe naloge

	Vrednost naloge (v EUR z DDV)
	Referenčna oseba pri naročniku

	
	
	
	
	
	

	
	
	
	
	
	

	
	
	
	
	
	







V _____________, dne __________
________________________
(žig in podpis ponudnika)





	


OBR-8


IZJAVA PONUDNIKA - Garancija

Ponudnik …………………………………………………………………………….. s sedežem ……………………………………, ki ga zastopa …………………………………………………… pod materialno in kazensko odgovornostjo izjavlja, da:

* bo ponudnik za delovanje informacijskega sistema Fundacije za šport, ki je predmet nakupa po Pogodbi o izdelavi in implementaciji nadgradnje aplikacije z vključenim vzdrževanjem zagotovil garancijsko dobo najmanj 1 (eno) leto po uspešno zaključenem poskusnem obdobju ter brezplačno garancijsko vzdrževanje, za čas, ki ga navede v ponudbenem predračunu.


V _____________, dne __________
________________________
(žig in podpis ponudnika)











OBR-9
ZAVAROVANJE ZA DOBRO IZVEDBO POGODBENIH OBVEZNOSTI

Glava s podatki o izdajatelju menic (izvajalec)
Za: (vpiše se naziv in sedež naročnika)
Datum: (vpiše se datum izdaje)
VRSTA ZAVAROVANJA: (3 x menice)
IZDAJATELJ MENIC: (vpiše se naziv in naslov izvajalca)
UPRAVIČENEC: (vpiše se ime in naslov naročnika zavarovanja, tj. v postopku javnega
naročanja izbranega ponudnika)
UPRAVIČENEC: (vpiše se naziv in sedež naročnika)
OSNOVNI POSEL: obveznost naročnika zavarovanja iz pogodbe št. z dne (vpiše
se številko in datum pogodbe o izvedbi javnega naročila, sklenjene na podlagi postopka z
oznako XXX) za (vpiše se predmet javnega naročila)
ZNESEK IN VALUTA: (vpiše se najvišji znesek s številko in besedo ter valuta)
JEZIK V ZAHTEVANIH LISTINAH: slovenski
OBLIKA PREDLOŽITVE: v papirni obliki
KRAJ PREDLOŽITVE: predložitev papirnih listin se lahko opravi v katerikoli podružnici banke
na območju Republike Slovenije, pri kateri ima izdajatelj menic odprt poslovni račun
DATUM VELJAVNOSTI: DD. MM. LLLL (vpiše se datum zapadlosti zavarovanja)
STRANKA, KI JE DOLŽNA PLAČATI STROŠKE: (vpiše se naziv in naslov izvajalca)

Kot garant se s tem zavarovanjem nepreklicno zavezujemo, da bomo upravičencu izplačali
katerikoli znesek do višine zneska zavarovanja, ko upravičenec predloži ustrezno zahtevo za
plačilo v zgoraj navedeni obliki predložitve, podpisano s strani pooblaščenega(-ih) podpisnika(-
ov), skupaj z drugimi listinami, če so zgoraj naštete, ter v vsakem primeru skupaj z izjavo
upravičenca, ki je bodisi vključena v samo besedilo zahteve za plačilo bodisi na ločeni
podpisani listini, ki je priložena zahtevi za plačilo ali se nanjo sklicuje, in v kateri je navedeno,
v kakšnem smislu naročnik zavarovanja ni izpolnil svojih obveznosti iz osnovnega posla.

Podpisnik menice izjavljam, da sem pooblaščen za razpolaganje s sredstvi na računih pri poslovnih bankah in za podpis te menične izjave ter hkrati nepreklicno in brezpogojno pooblaščam meničnega upnika FUNDACIJA ZA ŠPORT, Dunajska cesta 5, 1000 Ljubljana, da pri katerikoli banki ali hranilnici, ki vodi račune izdajatelja menic, izda nalog za prenos meničnega zneska na račun meničnega upnika, ki bo izvršen v breme izdajatelja menic. 

Nepreklicno in brezpogojno pooblaščamo katerokoli poslovno banko ali hranilnico, ki v času unovčitve vodi naš transakcijski račun, da unovči navedeni menici v dobro meničnega upnika FUNDACIJA ZA ŠPORT, Dunajska cesta 5, 1000 Ljubljana  in v breme kateregakoli našega računa ne glede na sicer dogovorjene pogoje o vodenju računa. 

V _____________, dne __________
________________________
(žig in podpis garanta)














OBR-10
IZJAVA O VAROVANJU PODATKOV


Ponudnik …………………………………………………………………………….. s sedežem ……………………………………, ki ga zastopa …………………………………………………… pod materialno in kazensko odgovornostjo izjavlja, da:

· ima sprejet interni akt, s katerim ima urejeno varovanje osebnih podatkov v skladu z Zakonom o varstvu osebnih podatkov ZVOP-2 (Uradni list RS št. 163/22, 40/25 – ZInfV-1 in 10/26 – ZP-1L).
· se obvezuje, da bom vse podatke, za katere bom izvedel(-a) v pri opravljanju svojega dela,
varoval(-a) skladno z določili Zakona o varstvu osebnih podatkov ZVOP-2 (Uradni list RS št. 163/22, 40/25 – ZInfV-1 in 10/26 – ZP-1L).

Dolžnost varovanja osebnih podatkov traja tudi po prenehanju delovnega/pogodbenega/drugega razmerja pri pooblaščenem izvajalcu oziroma za pooblaščenega izvajalca.

V _____________, dne __________
________________________
(žig in podpis delavca)







OSNUTEK


POGODBA

[bookmark: _Hlk144214780]Fundacija za financiranje športnih organizacij v republiki Sloveniji, Dunajska cesta 51, 1000 Ljubljana, ki jo zastopa Branko Zorman, predsednik Sveta Fundacije  (v nadaljnjem besedilu: naročnik),
davčna številka: 61204935
in
...........…………………………..........………….........…....………………….... (naziv izvajalca, naslov, kraj), ki ga zastopa …..……..…….…......…………………. (ime, priimek in naziv podpisnika) (v nadaljnjem besedilu: izvajalec) 
davčna številka: ………..........

skleneta naslednjo


POGODBO O IZDELAVI IN IMPLEMENTACIJI NADGRADNJE APLIKACIJE Z VKLJUČENIM VZDRŽEVANJEM
ŠT. .........................................

1. člen
Predmet pogodbe je izdelava in implementacija nadgradnje aplikacije za prijavo na javne razpise Fundacije za šport in vrednotenje vlog (v nadaljnjem besedilu: aplikacija) z vključenim vzdrževanjem po tehničnih specifikacijah predmeta javnega naročila (v nadaljnjem besedilu: tehnične specifikacije) in ponudbenem predračunu št. ___________ z dne___________ (v nadaljnjem besedilu: ponudbeni predračun), ki ga je izvajalec predložil v svoji ponudbi in bil izbran kot najugodnejši ponudnik na javnem naročilu za izdelavo in implementacijo nadgradnje aplikacije za prijavo na javne razpise Fundacije za šport in vrednotenje vlog z vključenim vzdrževanjem (v nadaljnjem besedilu: javno naročilo).
Ta pogodba je sestavljena iz treh delov:
I. izdelava in implementacija nadgradnje aplikacije 
II. storitve vzdrževanja nadgradnje aplikacije
III. skupne določbe, ki veljajo za I. in II. del te pogodbe.
Ponudbeni predračun in tehnične specifikacije sta prilogi in sestavni del te pogodbe.
Izvajalec zagotavlja, da je strokovno in tehnično sposoben izvesti naročilo po tej pogodbi.


2. člen
Naročnik in izvajalec se dogovorita za naslednje faze izvedbe te pogodbe:
1. analiza,
2. razvoj nadgradnje aplikacije,
3. implementacija,
4. testiranje,
5. usposabljanje uporabnikov,
6. vzdrževanje,
7. nadgradnja aplikacije in dopolnilne storitve.
Faze veljajo za nadgradnjo aplikacije (Razpisnega portala za prijavo na JR) in za nadgradnjo aplikacije (Revizorskega portala za vrednotenje vlog).

I. IZDELAVA IN IMPLEMENTACIJA NADGRADNJE APLIKACIJE

3. člen
(analiza)
Funkcijske zahteve, ki so navedene v tehnični specifikaciji, so izhodiščna specifikacija naročnikovih zahtev za vzpostavitev aplikacije. Na njeni podlagi se izvajalec v sodelovanju z naročnikom zavezuje izdelati predlog končne dokumentacije produkcijskih zahtev (končne produkcijske specifikacije), ki jo mora pisno potrditi naročnik. 

4. člen
(implementacija)
V tej fazi se izvajalec zavezuje izvesti konfiguriranje, parametriranje in namestitev nadgradnje aplikacije na testnem okolju naročnika. 
Rezultat te faze mora biti delujoča nadgradnje aplikacije na testnem okolju v skladu z vsemi zahtevami naročnika, izdelan na osnovi končnih produkcijskih zahtev oziroma končne produkcijske specifikacije.

5. člen
(testiranje)
Izvajalec se v tej fazi zavezuje v sodelovanju z naročnikom pripraviti načrt testiranja za izvedbo testiranja, ki ga potrdi naročnik, oblikovati testne primere ter pripraviti poročilo o izvedbi testiranja. 
Fazo testiranja vseh uporabnosti izvede izvajalec ob sodelovanju naročnika in ključnih uporabnikov v testnem okolju naročnika. 
Izvajalec mora v sodelovanju z naročnikom:
-	pripraviti okolje za testiranje,
-	pripraviti podatke za testiranje,
-	izvesti testiranje v skladu s testnim načrtom,
-	izvesti odpravo napak in potrjevanje odprave napak,
-	pripraviti poročilo o izvedbi testiranja,
-	pripraviti zaključno poročilo o izvedbi testiranja, iz katerega bo razvidno, da informacijski sistem deluje v skladu z vsemi zahtevami naročnika.
Testiranje funkcionalnosti rešitve predstavlja zaključni test pravilnega delovanja celotne aplikacije v testnem okolju in zajema vse funkcionalnosti ter vse povezave z informacijskim okoljem naročnika.
Z naročnikovo potrditvijo zaključnega poročila o izvedbi testiranja, naročnik hkrati tudi potrdi vzpostavitev aplikacije v produkcijsko okolje naročnika.

6. člen
(usposabljanje uporabnikov)
Izvajalec se zavezuje pripraviti vsebinska šolanja za ključne skupine uporabnikov, ki se lahko izvede na daljavo preko spletne klepetalnice oz. online platforme.

7. člen
/izpolni se v fazi sklepanja pogodbe/
Po uspešno izvedenih fazah od 1 do vključno 4 sledi prevzem aplikacije v uporabo.
Ob prevzemu aplikacije v uporabo je izvajalec dolžan naročniku predati tehnično dokumentacijo sicer prevzem ni opravljen. Prevzem se izvede z zapisnikom.
Z dnem uspešnega prevzema aplikacije prične teči ______ mesečni garancijski rok v katerem se izvajalec zavezuje brezplačno odpravljati morebitne ugotovljene napake na programski kodi v delovanju aplikacije.

8. člen
/izpolni se v fazi sklepanja pogodbe/
Pogodbena vrednost izdelave in implementacije aplikacije brez DDV je ____________ EUR, ________ % davek na dodano vrednost znaša ____________ EUR. Skupna pogodbena vrednost izdelave in namestitve aplikacije znaša ___________ EUR z DDV.

9. člen
Kraj dobave in implementacije aplikacije je Fundacija za financiranje športnih organizacij v republiki Sloveniji, Dunajska cesta 51, 1000 Ljubljana.
Implementacija aplikacije se izvede na strežniški infrastrukturi naročnika.

10. člen
/izpolni se v fazi sklepanja pogodbe/
Izvajalec se zavezuje, da bo nadgradnjo aplikacije (Razpisnega portala za prijavo na JR) v testno delovanje predal naročniku najkasneje do ___________, nadgradnjo aplikacije (Revizorskega portala za vrednotenje vlog) do __________, v nadaljnjih 10 dneh po teh datumih pa prenesel nadgrajeno aplikacijo (v prvi fazi Razpisni portal in v drugi fazi še Revizorski portal) na produkcijsko okolje naročnika in izvedel usposabljanje uporabnikov.  
Izvajalec se zavezuje izvesti zapisniški prevzem aplikacije v uporabo najkasneje v 30 dneh po uspešno opravljenem testu.

11. člen
/V primeru tujega ponudnika ustrezno prilagoditi/
Izvajalec bo naročniku izstavljal račune za opravljena dela: 
· 15. dan od obojestranskega podpisa pogodbe za opravljena dela v višini 35 % skupne pogodbene vrednosti iz 3. člena te pogodbe,
· 30. dan od obojestranskega podpisa pogodbe za opravljena dela v višini 35 % skupne pogodbene vrednosti iz 3. člena te pogodbe,
· za preostalih 30 % skupne pogodbene vrednosti iz 8. člena te pogodbe pa po uspešno izvedenem prevzemu nadgrajene aplikacije v uporabo.
Naročnik bo račune poravnaval najkasneje v 30 dneh od dneva prejema računa, na transakcijski račun izvajalca št. __________________, odprt pri __________________ Plačilni rok začne teči naslednji dan po prejemu računa, ki je podlaga za izplačilo. 

12. člen
Izvajalec se zavezuje, da:
· bodo izvedena dela po tej pogodbi v skladu z veljavnimi predpisi in standardi,
· bo dobavil nadgradnjo aplikacije, ki je predmet te pogodbe, ter jo bo izročil naročniku skupaj s pripadajočo dokumentacijo ob prevzemu,
· bo zagotovil kakovost in zmogljivost sistema skladno s podatki iz ponudbe,
· bo sodeloval z naročnikom pri namestitvi nadgradnje aplikacije.
Razvojne spremembe programske opreme, ki niso vključene v prejšnji odstavek tega člena, niso predmet te pogodbe.
Izvajalec obdrži vse pravice na avtorskih in drugih pravicah, naročnik pa ima s to pogodbo pravico do njene uporabe. S prevzemom nadgradnje aplikacije postane naročnik lastnik programske kode.
V programsko kodo niso vštete odprtokodne knjižnice, aplikacijski programski vmesniki (API) ter spletne ali kartografske storitve tretjih oseb (kot so npr. Google Maps, OpenStreetMap, AJPES, SportSI360), ki so vključeni v aplikacijo ali integrirani z njo.

13. člen
Naročnik se zavezuje, da:
· bo zagotovil ustrezno kakovost in zmogljivosti strojne in sistemske programske opreme za uvedbo nadgradnje aplikacije,
· bodo naročnikove strokovne osebe aktivno in vestno sodelovale z izvajalcem in njegovimi strokovnjaki v posameznih fazah projekta,
· bo pred pričetkom postavitve nadgradnje aplikacije izvajalcu posredoval vse zahtevane podatke, ki morajo biti pravilni in v dogovorjeni obliki,
· bo poskrbel, da bodo naročnikovi uporabniki nadgradnje aplikacije pozitivno pristopili k učenju in uporabi sistema ter da bodo pravočasno izvajali zadane naloge in opravila.

14. člen
V primeru zamude pri izvedbi in namestitvi aplikacije in v primeru zamude s pravilno izpolnitvijo (od dospelosti obveznosti do odprave napak) naročnik za vsak dan zamude izvajalcu zaračuna pogodbeno kazen v višini 0,1 % od skupne pogodbene vrednosti izdelave in namestitve nadgradnje aplikacije z DDV iz 8. člena te pogodbe.
Če je naročniku nastala večja škoda, kot znaša znesek pogodbene kazni, ima naročnik pravico poleg pogodbene kazni od izvajalca zahtevati tudi povračilo škode. Pravico do povračila škode naročnik uveljavlja po splošnih načelih odškodninske odgovornosti. 
Izvajalec se strinja, da lahko naročnik terjatev iz naslova morebitne zaračunane pogodbene kazni pobota s finančnimi obveznostmi po tej pogodbi.
Pogodbeni stranki sta soglasni, da v primeru zamude z izpolnitvijo izvajalca, ob sprejemu izpolnitve naročnik ni dolžan izvajalca posebej obvestiti o pridržanju pravice do obračuna pogodbene kazni, pač pa se pogodbena kazen obračuna v skladu z določili te pogodbe ob vsaki zamudi brez obvestila. 


II. STORITVE VZDRŽEVANJA NADGRAJENE APLIKACIJE

15. člen

Po zapisniškem prevzemu celotne nadgradnje aplikacije sledi 36-mesečno obdobje vzdrževanja celotne aplikacije, ki vključuje vse storitve potrebne za zagotavljanje nemotenega in varnega delovanja aplikacije, prilaganje potrebam naročnika in nadaljnji razvoj. 
Izvajalec se s to pogodbo zavezuje izvajati vzdrževanje programske opreme ter posodobitve, nadgradnje in razširitve aplikacije.

16. člen
Vzdrževanje aplikacije (vse programske opreme) zajema:
· na poziv opraviti odpravljanje napak, popravljanje pomanjkljivosti in vzpostavitev delovanja programske opreme v primeru izpada sistema ali njegovega nepravilnega ali nepopolnega delovanja,
· spremljanje realizacije odprave identificiranih napak in vodenje evidence odprtih napak,
· na poziv opraviti nadzor nad pravilnostjo delovanja sistemske in aplikacijske programske opreme in odpravljanje skritih napak,
· na poziv opraviti nadzor nad delovanjem časovno vezanih obdelav,
· na poziv opraviti nadzor nad varnostjo aplikacije,
· seznanjanje naročnika z vsemi izboljšavami in nadgradnjami programske opreme,
· spremljanje tehnoloških novosti, povezanih s programsko opremo oziroma s funkcionalnostjo ter priprava predlogov in ukrepov za nemoteno delovanje in/ali izboljšanje delovanja aplikacije,
· prilagoditev informacijskega sistema na nove verzije spletnih brskalnikov,
· izboljševanje zmogljivosti aplikacije na podlagi predlogov izvajalca ali naročnika oziroma uporabnikov ter na zahtevo naročnika,
· sprotno pisno obveščanje s pisnimi navodili o spremembah in novostih v aplikaciji,
· dokumentiranje vseh programskih sprememb na produkcijskem sistemu,
· vodenje in koordinacija dela med izvajalcem in naročnikom,
· dokumentiranje opravljenega vzdrževanja ter poročanje o izvedenih storitvah vzdrževanja.

Vzdrževanje aplikacije zajema tudi pomoč oziroma podporo naročnikovim uporabnikom, in sicer:
· nudenje podpore oziroma pomoči vsem uporabnikom aplikacije,
· zagotavljanje razpoložljivosti in zahtevane odzivnosti izvajanja storitev podpore uporabnikom v skladu s to pogodbo,
· telefonska pomoč ali pomoč preko elektronskih medijev oz. svetovnega spleta, 
· sprejem vprašanj in iniciacija ter koordinacija postopka odprave težave,
· vodenje uporabnika za pravilno uporabo aplikacije oziroma odpravljanje težave,
· spremljanje realizacije odprave identificiranih težav in vodenje evidence odprtih težav,
· periodični vzdrževalni pregled celotnega sistema na poziv naročnika 1 x letno v terminu, ki ga izvajalec predhodno uskladi z naročnikom,
· dokumentiranje storitev podpore uporabnikom.

V ceni vzdrževanja aplikacije je tudi zajeto:
· dostop do izvajalčevega sistema/portala za prijavo napak 24/7,
· prijavo neskladnosti,
· mesečno poročilo o izvedeni podpori,
· razpoložljivo osebje v delovnem času,
· razpoložljivo osebje izven delovnega časa (za kritične napake razpoložljivost 24/7 vse dni v letu),
· nove verzije obstoječe programske opreme (dopolnitve oz. popravki obstoječih ter nove funkcionalnosti v okviru obstoječih modulov na nivoju programske kode),
· posodobitve/popravke programske opreme oz. programske kode (t.j. dopolnitve oz. popravke obstoječih funkcionalnosti, varnostne popravke), zahtevana zadnja verzija sistema,
· 1 x letno, na poziv naročnika, tehnični vzdrževalni pregled.
Izvajalčeve storitve pri razširitvi in dopolnitvi sistema niso predmet te pogodbe in jih naročnik in izvajalec dogovorita posebej.

17. člen
Podpora na daljavo
Namenjena je kot pomoč administratorjem in uporabnikom aplikacije. Izvaja se z odgovori na vprašanja, enostavnimi posegi z oddaljenim dostopom in svetovanjem.
Telefonska podpora se izvaja na telefonski številki izvajalca: ____________________ .
Vzdrževalni pregled
Obsega analizo programske opreme in izdelavo predloga za servisne posege. Hkrati je namenjen tudi svetovanju v zvezi z posodobitvami, nadgradnjo ali razširitvami sistema glede na potrebe naročnika ter novejše funkcionalnosti in tehnološke novosti aplikacije.
Vzdrževalni pregled programske opreme izvajalec opravi na daljavo ali po potrebi z obiskom na lokaciji naročnika.

18. člen
Pogodbeni stranki se dogovorita, da izvajalec pri izvedbi pogodbenih del v največji možni meri vključuje IT osebje naročnika, ki se je izšolalo v okviru uvedbe nadgradnje aplikacije.

19. člen
Izvajalec v delovnem času odpravlja neskladnosti/napake pri uporabi aplikacije na podlagi pisne prijave pooblaščene osebe naročnika v sistem za prijavo napak.
Iz prijave morajo biti razvidni naslednji podatki:
· ime in priimek prijavitelja neskladnosti/napake,
· telefonska številka prijavitelja,
· resnost težave (kritična, resna, manjša),
· opis težave, opredelitev vprašanja, vrsta napake, posnetek ekrana v elektronski obliki ipd.,
· predlog rešitve, če obstaja, in njen opis.

V primeru izvedbe storitev na daljavo naročnik potrdi prijavo v sistemu in delovni nalog po potrebi prejme po elektronski pošti. Po potrebi izvajalec odpravi napako z obiskom pri naročniku.
Naročnik lahko sistem za prijavo napak uporablja tudi za druga vprašanja, ki niso povezana z neskladnostmi/napakami v delovanju aplikacije, ampak za odgovore na ta vprašanja izvajalca ne obvezujejo odzivni časi, opredeljeni v naslednjem členu te pogodbe.


20. člen
Odzivni čas izvajalca za prijavljene neskladnosti/napake je odvisen od njihove težavnosti, in sicer:
· kritična napaka (poslovni proces naročnika je onemogočen) v roku 4 h,
· resna težava (poslovni proces naročnika je otežen, določene funkcionalnosti ne delujejo) v roku 8 ur,
· manjša težava (zmanjšana uporabnost informacijskega sistema) v roku 12 ur,
pri čemer odzivni čas pomeni čas od prijave napake do pričetka odprave napake.
Končen čas do rešitve/odprave napake je 16 delovnih ur, šteto od poteka zadnje ure, ki je predvidena za odzivni čas glede na tip napake ter v kolikor je rešitev tehnično izvedljiva. V kolikor temu ni tako (večji posegi na infrastrukturi, obsežne razvojne prilagoditve), je izvajalec dolžan sporočati in usklajevati do konca časa uskladitve rešitve z naročnikom.

21. člen
Nadgradnje vključujejo novejše verzije programske opreme, ki vključujejo popravke obstoječih in nove funkcionalnosti v okviru obstoječih modulov. Nadgrajevanje aplikacije se terminsko izvaja po vsakokratnem dogovoru med naročnikom in izvajalcem. 
Posodobitve vključujejo programske dopolnitve oz. popravke obstoječih funkcionalnosti ali varnostne popravke ali zakonske spremembe na nivoju programske kode. Posodobitve se izvajajo na poziv naročnika in so možne le v primeru, da je naročniku nameščena zadnja verzija programske opreme skladno s priporočili in zahtevami izvajalca.
Na podlagi povpraševanja naročnika po razširitvi aplikacije, izvajalec naročniku predloži ponudbo ter določi pogoje in rok izvedbe glede na zahtevnost razširitve.
Ob razširitvi aplikacije je naročnik skladno s potrjeno ponudbo dolžan pred izvedbo projekta izvajalcu posredovati vse potrebne in dogovorjene podatke, ki jih izvajalec potrebuje za razširitev aplikacije. V primeru, da tekom namestitve oz. trajanja projekta namestitve programskih modulov naročnik zahteva ali posreduje spremenjene, dodatne ali dopolnjene podatke (zaradi spremembe sistematizacije, reorganizacija podjetja, itd.), to pomeni, da gre za spremenjeno postavitev oz. postavitev, ki se razlikuje od dogovorjene, zato si izvajalec pridržuje izdati naročniku novo ponudbo za dodatna dela. V času do potrditve nove ponudbe za dodatna dela mirujejo vse pravice in obveznosti med strankama, ki izhajajo iz prvotne in potrjene ponudbe o razširitvi sistema.
Storitve pri razširitvah aplikacije niso vključene v ceno vzdrževanja po tej pogodbi, temveč se o teh storitvah izvajalec in naročnik dogovorita kot zgoraj zapisano v tem členu pogodbe.

22. člen
Izvajalec je proizvajalec in edini dobavitelj programske opreme ter si s tem pridržuje vse avtorske pravice. Vsakršno nepooblaščeno poseganje v programsko opremo proizvajalca je nedovoljeno. Izvajalec v takem primeru ni dolžan priznati garancije in pravilnega delovanja sistema. Vzdrževanje, posodobitve, nadgradnje in razširitve aplikacije lahko izvajajo samo pooblaščeni delavci izvajalca oziroma izvajalec.
Cena vzdrževanja po tej pogodbi ne obsega posegov izvajalca v primeru:
· napak na komunikacijah, na katere ne more vplivati programska oprema izvajalca,
· sprememb podatkov in nastavitev v aplikaciji, ki so posledica posodobitve ali nadgradnje programske kode, razen v primeru, ko le te naročnik izrecno naznani izvajalcu pred pričetkom posodobitve ali nadgradnje,
· urejanja podatkov in administriranje aplikacije,
· nesreče, malomarnosti ali nepravilne uporabe aplikacije, za katere je odgovoren naročnik,
· neobičajnih fizičnih, električnih ali drugih vplivov iz okolice,
· napak v električnem omrežju in napajanju.

23. člen
Za izvajanje storitev po tej pogodbi je naročnik dolžan: 
· izvajalca obveščati o težavah z vnosom v sistem za prijavo napak ali izjemoma na navedene elektronske naslove oz. telefonske številke, 
· zagotoviti nemoten dostop do programske in strojne opreme, 
· zagotoviti občasni oddaljeni dostop za izvedbo storitev na daljavo, 
· na zahtevo izvajalca omogočiti sodelovanje ustreznega osebja naročnika (IT, administrator sistema, ključni uporabniki), 
· po potrebi poskrbeti za koordinacijo del s podjetji, ki nastopajo kot poslovni partner naročnika na področju programske in strojne opreme, 
· delavcem izvajalca potrditi delovni nalog o izvedenih delih.
Za prijave, ki niso posredovane v skladu z določili te pogodbe, izvajalec ne zagotavlja pogodbenih odzivnih časov.

24. člen
/izpolni se v fazi sklepanja pogodbe/
Pogodbena vrednost vzdrževanja aplikacije brez DDV je ____________ EUR, ________ % davek na dodano vrednost znaša ____________ EUR. Skupna pogodbena vrednost vzdrževanja aplikacije znaša ___________ EUR z DDV.

Cena mesečnega vzdrževanja znaša ____________ EUR brez DDV oziroma _______________ EUR z DDV.

25. člen
Izvajalec začne zaračunavati stroške vzdrževanja naslednji dan od uspešno izvedenega prevzema nadgradnje aplikacije v uporabo.
Račune za mesečno vzdrževanje aplikacije izvajalec izstavi naročniku zadnji delovni dan tekočega meseca. V primeru, da se zaradi prevzema informacijskega sistema v uporabo v sredini meseca, prvi in zadnji mesec najema ne pokrivata s koledarskim mesecem, se prvi in zadnji obrok plačila mesečnega vzdrževanja ustrezno temu zniža, in sicer odstotkovno glede na število dni vzdrževanja v okviru koledarskega meseca, tako, da sta znesek prvega in zadnjega mesečnega vzdrževanja v skupnem seštevku enaka znesku iz drugega odstavka 24. člena te pogodbe z vključenim DDV.
Naročnik bo račune poravnaval najkasneje v 30 dneh od dneva prejema računa, na račun izvajalca št. __________________, odprt pri __________________. Plačilni rok začne teči naslednji dan po prejemu računa, ki je podlaga za izplačilo. 

26. člen
V primeru zamude pri vzdrževanju aplikacije in v primeru zamude s pravilno izpolnitvijo (od dospelosti obveznosti do odprave napak) naročnik za vsako uro zamude izvajalcu zaračuna pogodbeno kazen v višini 0,1 % od skupne pogodbene vrednosti vzdrževanja aplikacije z DDV iz 25. člena te pogodbe.
Če je naročniku nastala večja škoda kot znaša znesek pogodbene kazni, ima naročnik pravico poleg pogodbene kazni od izvajalca zahtevati tudi povračilo škode. Pravico do povračila škode naročnik uveljavlja po splošnih načelih odškodninske odgovornosti. 
Izvajalec se strinja, da lahko naročnik terjatev iz naslova morebitne zaračunane pogodbene kazni pobota s finančnimi obveznostmi po tej pogodbi.
Pogodbeni stranki sta soglasni, da v primeru zamude z izpolnitvijo izvajalca, ob sprejemu izpolnitve naročnik ni dolžan izvajalca posebej obvestiti o pridržanju pravice do obračuna pogodbene kazni, pač pa se pogodbena kazen obračuna v skladu z določili te pogodbe ob vsaki zamudi brez obvestila. 


III. SKUPNE DOLOČBE, KI VELJAJO ZA I. IN II. DEL TE POGODBE

27. člen
Cene iz ponudbenega predračuna so izražene v eurih (EUR), so fiksne ves čas trajanja pogodbe in zajemajo vse popuste ter vključujejo vse stroške, povezane z realizacijo predmeta pogodbe. Naročnik naknadno ne bo priznaval nobenih stroškov, razen tistih, dogovorjenih s to pogodbo.

28. člen
Pogodbeni stranki soglašata, da osebnih podatkov, do katerih bosta imeli dostop v času trajanja pogodbe, ne bosta ne v času trajanja te pogodbe, ne po njenem prenehanju, uporabljali v nasprotju z določbami predpisov o varstvu osebnih podatkov. Osebne podatke bosta uporabljali izključno za namene, ki so določeni v tej pogodbi. 
Pogodbeni stranki bosta zagotovili pogoje in vse potrebne ukrepe za varstvo osebnih podatkov in preprečevanje zlorab v smislu določil predpisov po prvem odstavku tega člena.
Izvajalec se zavezuje, da bo osebne podatke obdeloval skladno z Uredbo (EU) 2016/679 (Splošna uredbe o varstvu osebnih podatkov/GDPR) in Zakonom o varstvu osebnih podatkov ZVOP-2.


29. člen
Pogodbeni stranki se zavezujeta, da informacij o predmetu te pogodbe ne bosta predali tretji osebi brez predhodnega pisnega dovoljenja lastnika takšne informacije, razen v primerih, kjer pogodba ali zakon določa drugače.
Pogodbeni stranki bosta obravnavala kot zaupno informacije o drugi stranki, če je takšna informacija nastala oziroma je informacija bila pridobljena v zvezi z izvajanjem te pogodbe. Nobena izmed pogodbenih strank takšne informacije ne bo razkrila tretji osebi brez predhodnega pisnega dovoljenja druge stranke.
Določila tega člena ne veljajo v primeru, ko je:
· oseba, ki se ji informacija razkrije, že posedovala takšno informacijo pred razkritjem informacije, pa ni obstajala obveznost ohranjanja zaupnosti,
· informacija pridobljena od tretje osebe, ki je upravičena razkriti takšno informacijo,
· je ali postane informacija javna brez kršitve pogodbenih strank.
Tako izvajalec kakor naročnik bosta  razkrila zaupno informacijo samo tistim sodelavcem, ki so neposredno vključeni v uvajanje sistema, ki je predmet te pogodbe. Vsaka stranka bo poskrbela, da so sodelavci pogodbenih strank obveščeni o zaupnosti informacij in da zaupnost spoštujejo.

30. člen
Pri izvajanju te pogodbe bo med pogodbenima strankama prišlo do izmenjave oziroma nastanka zaupnih informacij. V zvezi z varovanjem zaupnih informacij in osebnih podatkov se pogodbeni stranki dogovorita:
a) kot zaupna informacija šteje: 
· če jo kot tako opredeli pogodbena stranka ob posredovanju informacije,
· vse tehnične rešitve, ki jih bo v zvezi z izvajanjem pogodbenih del predlagal naročnik,
· druge informacije, predvsem informacije komercialne narave, za katere pogodbeni stranki ugotovita, da bi lahko bila katerikoli pogodbeni stranki povzročena poslovna škoda, če bi prišla v roke tretji osebi in osebni podatki.
b) nobena pogodbena stranka ne bo uporabljala ali razkrivala zaupnih informacij nobeni tretji stranki v obdobju desetih (10) let po prenehanju te pogodbe, vendar pa ta zavezanost ne velja za informacijo, ki:
· je javna ali postane javno dostopna brez krivde pogodbenih strank,
· je pogodbeni stranki znana, preden ji jo je druga pogodbena stranka razkrila in to lahko dokaže s pisnim dokumentom,
· postane pogodbeni stranki znana po tretji stranki, ki ima zakonito pravico do razkritja take informacije, ali
· jo pogodbena stranka odkrije pozneje, neodvisno od prejetih informacij od druge pogodbene stranke.
c) pogodbeni stranki bosta omejili širjenje zaupnih informacij na tiste zaposlene, ki te informacije nujno potrebujejo za izvajanje del v zvezi z asistenco. 
Izvajalec tudi izjavlja, da bo obdelavo osebnih podatkov izvajal izključno v okviru pooblastil naročnika.

31. člen
Izvajalec se obvezuje, da bo pri izvajanju pogodbenih del upošteval in spoštoval vse veljavne predpise s področja varstva pri delu in požarne varnosti ter da bo dela opravljal le s tehnično brezhibnimi napravami in orodji.

32. člen
Izvajalec bo izdane račune pošiljal naročniku v elektronski obliki. 

33. člen
Pogodbena vrednost za izvedbo, namestitev in vzdrževanje aplikacije brez DDV je ____________ EUR, ________ % davek na dodano vrednost znaša ____________ EUR. Skupna pogodbena vrednost za izvedbo, namestitev in vzdrževanje aplikacije znaša ___________ EUR z DDV.

34. člen
Izvajalec se obveže, da bo najkasneje v 8 (osmih) dneh po obojestranskem podpisu pogodbe, za zavarovanje dobre izvedbe pogodbenih obveznosti naročniku predložil ustrezno zavarovanje t.j. bančno garancijo ali bianco menice z menično izjavo »na prvi poziv« ali ustrezna finančna zavarovanja pri zavarovalnici, skladno z vzorcem in zahtevami iz razpisne dokumentacije javnega naročila iz 1. člena te pogodbe (v nadaljevanju finančno zavarovanje za dobro izvedbo pogodbenih obveznosti), v višini 20 % od skupne pogodbene vrednosti za izvedbo, namestitev in vzdrževanje informacijskega sistema z DDV iz 33. člena te pogodbe, to je _________ EUR /Izpolni se v fazi sklepanja pogodbe/. Finančno zavarovanje za dobro izvedbo pogodbenih obveznosti mora veljati še najmanj 30 dni po preteku veljavnosti pogodbe.
Predložitev finančnega zavarovanja za dobro izvedbo pogodbenih obveznosti je pogoj za veljavnost pogodbe. Finančno zavarovanje za dobro izvedbo pogodbenih obveznosti ima naročnik pravico unovčiti v primeru, da izvajalec ne bo pravočasno ali pravilno izpolnjeval svojih pogodbenih obveznosti.

35. člen
Izvajalec zagotavlja, da ne bo obljubil, ponudil ali dal nedovoljenega darila ali druge nedovoljene koristi v skladu z Zakonom o integriteti in preprečevanju korupcije, posredno ali neposredno po kateremkoli funkcionarju, uslužbencu ali drugemu zaposlenemu v vladi ali drugem državnem organu (službi, oddelku, agenciji) oziroma katerikoli politični stranki ali kandidatu politične stranke z namenom podkupovanja, da bi tako napeljeval takega funkcionarja, uslužbenca ali drugega zaposlenega, stranko ali kandidata k zlorabi svojega položaja ali k vplivanju na katerikoli zakon ali odločitev vlade ali drugega pristojnega organa tako, da bi s tem pridobil posel, obdržal posel, sklenil posel pod ugodnejšimi pogoji ali usmeril posle k izvajalcu ali kateremukoli hčerinskemu podjetju ali drugemu povezanemu podjetju. 
Pogodbeni stranki soglašata, da je pogodba v primeru, da kdo v imenu ali na račun druge pogodbene stranke (izvajalca), predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
· pridobitev posla ali
· za sklenitev posla pod ugodnejšimi pogoji ali
· za opustitev dolžnega nadzora nad izvajanjem pogodbenih obveznosti ali
· za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;
nična, če pa pogodba še ni veljavna, se šteje, da pogodba ni bila sklenjena.

36. člen
V primeru neizpolnitve pogodbenih obveznosti ali zahtev iz razpisne dokumentacije javnega naročila iz 1. člena te pogodbe ali če izvajalec obveznosti ne bo izpolnil na način, dogovorjen s to pogodbo, lahko naročnik, ob upoštevanju določb Obligacijskega zakonika, odstopi od pogodbe. V tem primeru je izvajalec dolžan naročniku povrniti vso škodo.

37. člen
Skrbnik pogodbe s strani naročnika je _________________, e-naslov: __________________, telefon: ____________.
Skrbnik te pogodbe za izvajalca je _________________, e-naslov: __________________, telefon: ____________.
Za spremembo skrbnikov iz tega člena ni potrebno skleniti aneksa k pogodbi. O spremembi se stranki pisno obvestita.

38.  člen
Za medsebojne obveznosti, ki v pogodbi niso opredeljene, veljajo določila Obligacijskega zakonika. 

39. člen
Vse morebitne spore povezane s to pogodbo, njeno sklenitvijo in veljavnostjo bosta pogodbeni stranki reševali sporazumno, sicer pa jih rešuje stvarno pristojno sodišče po sedežu naročnika.


40. člen
Pogodba je sklenjena, ko jo podpišeta obe pogodbeni stranki in prične veljati z izpolnitvijo obveznosti izvajalca iz prvega odstavka 34. člena te pogodbe. 
Naročnik si pridržuje pravico do odstopa od dela pogodbe za vzdrževanje aplikacije kadarkoli tekom izvajanja pogodbe brez materialnih in pravnih posledic. Odstop učinkuje v 30 dneh od prejema pisne izjave o odpovedi, posredovane izvajalcu s priporočeno pošto.

41. člen
Ta pogodba ja sklenjena pod razveznim pogojem, ki se uresniči v primeru izpolnitve ene od naslednjih okoliščin:
1. če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali
2. če bo naročnik seznanjen, da je pristojni državni organ pri izvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.
V primeru seznanitve naročnika s kršitvijo iz prejšnjega odstavka tega člena pogodbe, bo naročnik o tem obvestil izvajalca v desetih dneh. Izvajalec bo lahko v roku, ki ga bo določil naročnik, ki pa ne bo smel biti daljši kot 15 dni, predložil dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. 
Če izvajalec dokazov iz prejšnjega odstavka tega člena pogodbe ne bo predložil ali če jih bo, pa bo naročnik ocenil, da ti ukrepi ne zadoščajo, se bo razvezni pogoj iz prvega dostavka tega člena pogodbe uresničil pod pogojem, da je od seznanitve naročnika s kršitvijo in do izteka veljavnosti pogodbe še najmanj šest mesecev. 
V primeru izpolnitve okoliščin in pogojev za razvezo pogodbe iz prvega in tretjega odstavka tega člena pogodbe se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.
Če naročnik v roku 60 dni od seznanitve s kršitvijo ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.
Izvajalec je dolžan nemudoma seznaniti naročnika o okoliščinah iz prvega odstavka tega člena. 
Naročnik lahko, ne glede na določila Obligacijskega zakonika, odstopi od pogodbe v naslednjih okoliščinah:
· javno naročilo je bilo bistveno spremenjeno, kar terja nov postopek javnega naročanja;
· v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročila, pa s tem dejstvom naročnik ni bil seznanjen v postopku javnega naročila;
· zaradi hudih kršitev obveznosti iz Pogodbe o Evropski uniji - PEU (UL C št. 326 z dne 26. 10. 2012), Pogodbe o delovanju Evropske unije - PDEU (UL C št. 326 z dne 26. 10. 2012) in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

42. člen
Pogodba je sestavljena v dveh enakih izvodih, od katerih vsaka pogodbena stranka prejme en izvod.


..........................., dne __________			Ljubljana, dne ______________

Izvajalec:                     		      			Naročnik:
                                                                     	
................………………..                       			Fundacija za financiranje športnih organizacij v Republiki Sloveniji
(naziv )			    				(naziv)	   
...………………........……                            		………..………………………..	       
(ime in priimek podpisnika)                          		(ime in priimek podpisnika)
……………………………                          		………………………………….


»Izdelava in implementacija nadgradnje aplikacije za prijavo na javne razpise Fundacije za šport in vrednotenje vlog z vključenim vzdrževanjem EN 2/2026«
